Постоје бројни, али непотпуни, докази да су 80-их година 20. века у САД из Ирака као биолошко оружје, у терористичким дејствима, примењени сојеви ВЗН заједно са другим сојевима вируса изазивачима заразних болести. У САД, се примена овог вируса као биолошког оружја покушава доказати чињеницом да у већини делова света где се ВЗН појавио, он обично изазива блажи облик болести налик грипу, са грозницом, главобољом, боловима у мишићима и умором - непријатним, али ретко фаталаним поремећајима. Такође као потврда овој претпостаи наводи се да није доказано да је вирус смртоносан код свих птица у другим деловима света, док се у САД појавио сој ВЗН скоро 100% фаталан за птице (које обично умиру у року од пет дана). Зато се неки амерички здравствени званичници све више питају зашто је у САД сој вируса Западног Нила смртоноснији за људе и птице него било где другде на планети - са изузетком Израела? Једна хипотеза која покушава да обијасни већу вируленцију и повећану учесталост разбољевања ВЗН у САД, чињеницом да је он коришћен против Американаца од стране ирачке војске пре Ирачког рата 2003. Такође постоје докази да је против ирачких избеглица априла 1999, Садам Хусеин применио (у Ираку, или по неким подацима на Куби) развијен сој вируса на основу соја „СВ 1417" као биолошко оружје.